състояние да извърши контролни посещения в помещенията на включените в извадката дружества и оказалите съдействие ползватели. Вместо това Комисията извърши кръстосани проверки от разстояние (КПР) на информацията, предоставена от следните дружества чрез видеоконферентна връзка:
 Производители от Съюза:
 —
 BASF Antwerpen N.V., Белгия (и свързаното с него дружество за продажби BASF SE)
 —
 INEOS NV, Белгия (и свързаното с него дружество за продажби INEOS Europe AG)
 —
 INEOS Manufacturing Deutschland GmbH, Германия (и свързаното с него дружество за продажби INEOS Europe AG)
 Производители износители в Съединените американски щати:
 —
 Lotte Chemical Louisiana LLC
 —
 MEGlobal Americas Inc
 Свързани търговци, вносители и преработватели:
 —
 MEGlobal International FZE, Обединени арабски емирства
 —
 MEGlobal Europe GmbH, Швейцария
 —
 Equipolymers GmbH, Германия
 Производители износители в Кралство Саудитска Арабия:
 —
 Saudi Kayan petrochemical company (Saudi Kayan)
 —
 Yanbu National Petrochemical Company (Yansab)
 —
 Eastern Petrochemical Company (Sharq)
 —
 Saudi Yanbu Petrochemical Company (Yanpet)
 —
 Arabian Petrochemical Company (Petrokemya)
 —
 Jubail United Petrochemical Company (United)
 Търговци, свързани с производителите износители в Кралство Саудитска Арабия
 —
 Saudi Basic Industries Corporation (SABIC), Кралство Саудитска Арабия
 Свързани търговци, вносители и преработватели:
 —
 SABIC Petrochemicals B.V., Нидерландия
 —
 SABIC Italia Srl, Италия
 —
 Exxon Mobil Petroleum & Chemical BV, Нидерландия
 1.6. Разследван период и разглеждан период
 (68)
 Разследването на дъмпинга и вредата обхвана периода от 1 юли 2019 г. до 30 юни 2020 г. („разследвания период“). Разглеждането на тенденциите, които са от значение за оценката на вредата, обхвана периода от 1 януари 2017 г. до края на разследвания период („разглеждания период“).
 (69)
 CPME заяви, че избраният от Комисията разследван период не включва периода непосредствено преди започването на разследването съгласно изискването на член 6, параграф 1 от основния регламент. CPME изтъкна, че тъй като разследването е започнало на 14 октомври 2020 г., периодът юли—септември 2020 г. е следвало да бъде включен в разследвания период. То заяви, че периодът януари—юни 2020 г., който е включен в разследвания период, е засегнат от последиците от пандемията от COVID-19. Поради това CPME счита, че Комисията следва да събере данни за периода след РП за целите на оценката на вредата и интереса на Съюза.
 (70)
 Комисията разполага с правото на преценка при избора на разследвания период. В този случай избраният период има двойното предимство да бъде непосредствено до датата на започване на процедурата и да се основава на полугодишен период, което улеснява сътрудничеството между дружествата и следователно точността и адекватността на констатациите. Последиците от пандемията от COVID-19 са анализирани в рамките на причинно-следствената връзка, както това може да бъде от значение за фактори в състояние да отслабят тази връзка. Поради това искането беше отхвърлено.
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (71)
 Разглежданият продукт е моноетиленгликол (настоящ ЕО номер 203-473-3) с произход от Съединените американски щати и Кралство Саудитска Арабия, понастоящем класиран в код по КН ex 2905 31 00 (код по ТАРИК 2905310010) („разглежданият продукт“).
 (72)
 МЕГ се обозначава също с имената етиленгликол, етандиол и етан-1,2-диол.
 (73)
 Първоначалният етап при производството на МЕГ е получаването на етилен от различни изходни суровини (етан, пропан, течни